b'\n_START_ARTICLE_\nStopnja polinoma\n_START_PARAGRAPH_\nStopnja polinoma je enaka najvi\xc5\xa1ji potenci med vsemi \xc4\x8dleni z neni\xc4\x8delnim koeficientom v polinomu, ki se ga izrazi v kanonski obliki (to pomeni kot vsoto oziroma razliko posameznih \xc4\x8dlenov). Stopnja posameznih \xc4\x8dlenov je enaka vsoti potenc posameznih spremenljivk v \xc4\x8dlenu. Zgled: polinom 7x^{2}y^{3}+4x+9\\,  (polinom se lahko pi\xc5\xa1e kot 7x^{2}y^{3}+4x^{1}y^{0}-9x^{0}y^{0})\\, , ki ima tri \xc4\x8dlene. Prvi \xc4\x8dlen ima stopnjo 5 (2 + 3), drugi \xc4\x8dlen ima stopnjo 1, zadnji \xc4\x8dlen pa ima stopnjo 0. To pomeni, da ima polinom stopnjo 5.\n_START_SECTION_\nStopnja ni\xc4\x8delnega polinoma\n_START_PARAGRAPH_\nFunkcija f(x) = 0\\,  je tudi polinom, ki se imenuje ni\xc4\x8delni polinom.'